OpenLLM-France/wikimedia huggingface dataset:
# Britpop

Britpop 1990eko hamarkadaren hasieran Erresuma Batuan sortu zen rock alternatiboaren azpigenero bat izan zen. Bere ezaugarriak honakoak ziren: doinuen goxotasuna, abestien sotiltasuna, eta 1960ko hamarkada eta 1970eko hamarkadako musika taldeen eraginak izatea, adibidez, The Beatles eta The Kinks.
1990eko hamarkada AEBetan grunge musika pil-pilean zegoen bitartean, Erresuma Batuan britpoa nagusi izan zen. Jada, hamarkadaren bigarren erdialdean bi azpigeneroek gainbehera bizi izan zuten.
Azpigenero honetako bi talde nagusiak Oasis eta Blur izan ziren, bien arteko lehia bere garaian Beatles eta Stones taldeek izan zuten mailara iritsi zen, bi taldeen arteko hika-mikak eta azpigenero honetako zaleen banaketak ere eman zirelarik.
Beste talde nabarmenak hauek izan ziren: Ocean Colour Scene, Radiohead, Suede, Elastica, The Verve, Delirious?, Pulp, Supergrass, Keane eta Sleeper.

## Ikus, gainera

* Pop

## Kanpo estekak

* (Gaztelaniaz)"Una breve historia del Britpop".
* (Ingelesez)"Top Britpop artists".
* Datuak: Q189045
* Multimedia: Britpop / Q189045
# Britt (Iowa)

Britt Iowako hiri bat da. Hancock konderrian kokatua dago. 2010ean 2.069 biztanle zituen, 3,27 kilometro koadrotan banatuta.

## Ikus, gainera

* Hancock konderria

## Kanpo estekak

* Datuak: Q1934074
* Multimedia: Britt, Iowa / Q1934074
# Britt udalerria, Hancock konderria (Iowa)

Britt udalerria Ameriketako Estatu Batuetako Iowa estatuko udalerri bat da, Hancock konderrian. Azken zentsuaren arabera 2.233 biztanle zituen, 35.44 milia karratu (91.8 km$^2$) eremuan.

## Ekonomia

2020ko zentsuaren arabera, Britt udalerriak 939 etxebizitza zeuden. Per capita diru-sarrerak 27.119 estatubatuar dolar ziren.

## Kanpo estekak

* Datuak: Q1892178
# Brittany Brewer

Brittany Brewer (Abilene, Texas, AEB, 1997ko azaroaren 6a) estatubatuar saskibaloi-jokalari profesionala da, Espainiako Emakumezkoen Ligan pibot postuan jokatzen duena. 1,96 m neurtzen du. 2023-2024an Gasteizko Araski AES taldeak fitxatu zuen.

## Ibilbidea

Bere jaioterriko Abilenen hasi zen jokaten, Texasko Unibertsitatetik pasatu zen, eta Atlanta Dreams-ek aukeratu zuen Draf-en. Bost partida jokatu zituen eta Europa aldera saskibaloi profesionalera jauzi egin zuen. Maccabi Haifan jokatu zuen Israelen. Hortik jarraitu zuen Belgikako Panteretan, Ligaren amaierara arte borrokan, baita Kopako finalerdira arte ere; eta, gero, Greziako Eleutheria Moshatou taldera joan zen, eta, Ligaz gain, EuroCup-eko bi partida jokatu zituen.

## Klubak

* 2015/16 Wylie bigarren hezkuntzako eskola (Abilene, Texas, AEB).
* 2016/20 Texas Techeko Unibertsitatea, AEB.
* 2020 Draft-ean hautatua Atlanta Dreams, WNBA, AEB. 5 partida jokatu zituen.
* 2020 Maccabi Haifa, Israel (4 partida jokatu zituen).
* 2021/22 Ladies Liege Panthers, Belgika, ligako finala eta Kopako finalerdiak. (19 partida).
* 2022/23 Eleutheria Moshatou, Grezia (24 partidako liga) eta Eurocup (2 partida).
* 2023-2024: Araski AES [Kutxabank], Emakumezkoen Liga.

## Erreferentziak

* 1 2 3 «Brittany Brewer refuerza el juego interior del Kutxabank Araski» FEB.
* 1 2 «Brittany Brewer» Prodep M. Associated.
* ↑ «Brittany Brewer Stats, Height, Weight, Position, Draft Status and More | WNBA» www.wnba.com.

## Kanpo estekak

* Datuak: Q90933650
# Calomys cerqueirai

Calomys cerqueirai Calomys generoko animalia da. Karraskarien barruko Cricetidae familian sailkatuta dago.

## Ikus, gainera

* Calomys
* Cricetidae
# Calomys fecundus

Calomys fecundus Calomys generoko animalia da. Karraskarien barruko Cricetidae familian sailkatuta dago.

## Ikus, gainera

* Calomys
* Cricetidae
# Carne de porco à alentejana

Carne de porco à alentejana Portugalgo gastronomian txerrikien plater ezagunenetako bat da. Errezeta honek osagai ugari baditu ere nagusiki txerriki haragia, txirlak, patatak eta martorriarekin burutzen da.
Txerri haragi marinatua, frijitu egiten da. Haragi hau patata frijitu eta txirlekin nahasiz prestatzen da.

## Errezeta

Carne de porco à alentejana
Mahaikideak: 6-8
Osagaiak
* Piper txorizeroa: 1, mami xehatu.
* Txerri solomo haragia: 1 kg.
* Erramua: Hosto 1.
* Baratxuria: 2.
* Limoia: 1/2 zukuan.
* Ardo zuria: 200 ml.
* Gatza.
* Olioa: Frijitzeko.
* Patata: 4.
* Txirla: 1 kg.
* Martorria: Sorta txiki bat xehatu.
Prestaketa
Bezperatik piper txorizero, txorten eta hazirik gabe ur epeletan beratzen jarri edo 5 minutuz egosi. Muturzorrotz labainarekin mamia karrakatuz kendu, xehatu eta gorde.
Txerri haragia 2, 5 cm-tako karratuetan zatitu. Pertz batean marinatzen jarri, baratxuri, erramu, gatz, ardo zuri, limoi zuku eta piper txorizeroarekin. Gutxienez 6 orduz eduki.
Patatak zuritu eta karratu handietan moztu. Txirlak berriz ur gatzatuetan garbitu
Behin haragia marinatu ondoren, iragazi eta salteatu kolorea hartu arte, tenperatura jaitsi eta bere horretan kuzinatzen eduki. Gehitu txirlak eta irekitzen direnean, patata frijituak eta martorria gehitu.
Gatzarekin ondu.
Oharra
* Amaieran kasu batzuetan luzoker xehatua ere gehitzen zaio.

## Kanpo estekak

* Datuak: Q2939736
* Multimedia: Carne de porco a Alentejana / Q2939736
# Carnebone

Carnebone, kornubieraz: Karn Ebwynn, Ingalaterrako Kornualles konderriko herrixka eta baserri bat da.

## Kanpo estekak

* Datuak: Q5043861
# Carneddau poni

Carneddau ponia, (galesez: Merlyn y Carneddau), Galesko bertako zaldi arraza bat da. Bere tamaina zein gainontzeko ezaugarriengatik Carneddauko zaldi txiki hauek ponien sailkapen taldean sartzen dira.

## Arrazaren historia

Arrazaren jatorria Snowdonia medi multzoan, bereziki Carneddau mendietn, larrentzen den mendiko galesdar ponien populazioa da. Urte azkotan galestar ponien azpi populaziotzat hartuak izan dira, baina 2023. urtetik aurrera aparteko arrazatzat onartuak izan dira, Aberystwythko Unibertsitateak egindako populazioaren azterketa genetikoaren ondorioz.

## Arrazaren egoera

Carneddau poniek eskaintzen duten baliabide genetikoa zaintzea bereziki funtsezkoa da hainbat elur-ekaitzak abere horietako asko hil baitzituzten, haien kopurua izugarri murriztuz.

## Erreferentziak

* ↑ (Ingelesez) Arrazari buruzko artikuloa

## Kanpo estekak

* Datuak: Q56307437
# Carnegie (Oklahoma)

Carnegie Oklahomako herri bat da. Caddo konderrian kokatua dago. 2010ean 1.723 biztanle zituen, 3,55 kilometro koadrotan banatuta.

## Ikus, gainera

* Caddo konderria

## Kanpo estekak

* Datuak: Q1982359
* Multimedia: Carnegie, Oklahoma / Q1982359
# Carndonagh

Carndonagh (irlanderaz Carn Domhnach), Irlandako Donegalgo konderriaren iparraldean dagoen udalerri bat da, hain zuzen ere Inishowen penintsulan kokatzen da. 2006ko erroldaren arabera 1.923 biztanle zituen.

## Herritar ezagunak

* Tommy Tiernan (1969-), umorista.
* John Pitt Kennedy (1796-1879), ingeniaria.
* Keith McErlean, aktorea.
* Gary Doherty (1980-), futbolaria.

## Iruditegia

* Merkatalgunea.
* Erdigunea.
* Kalea.
* Bihotz Sakratuaren eliza.

## Kanpo estekak

* Carndonagh udalerriari buruzko webgunea (Ingelesez)
* Datuak: Q1043934
* Multimedia: Carndonagh / Q1043934
# Carncastle

Carncastle edota Cairncastle (irlanderaz Carn) Ipar Irlandako Antrim konderrian dagoen udalerri txiki bat da, Ulster probintzian. 2001ean 66 biztanle zituen.
Larne udalerritik hurbil dago, kostaldeko Ballygalley udalerritik lur barnera.

## Kanpo estekak

* Datuak: Q5043837
* Multimedia: Carncastle / Q5043837
# Carne (Kornualles)

Carne, Ingalaterrako Kornualles konderriko herrixka bat da.

## Kanpo estekak

* Datuak: Q5043843
# Carne trémula

Carne trémula 1997ko Pedro Almodóvar espainiar zinema zuzendarien film dramatikoa da.

## Sinopsis

Oharra: Atal honek istorio osoa edo amaiera argitzen du.
David eta Sancho Victor gazte heldugabe eta marjinalarekin topo egiten duen polizia bikotea da. Hirian patruila-gau batean, Helena ezagutzen dutenean, eztabaida piztu da haien artean, eta David bizkarrezurrean zauritu da. Victor atxilotu eta zazpi urteko kartzela-zigorra ezarri diote; Davidek, berriz, gurpildun aulki batean utzi beharko du bere bizitza.

## Aktoreak

* Liberto Rabal (Víctor Plaza).
* Javier Bardem (David)
* Francesca Neri (Helena)
* Ángela Molina (Clara)
* Pepe Sancho (Sancho)
* Pilar Bardem (Doña Centro de Mesa)
* Penélope Cruz (Isabel Plaza Caballero)
* Mariola Fuentes (Clementina)
* Álex Angulo (Tony)

## Erreferentziak

* ↑ Allinson, Mark. A Spanish Labyrinth: The Films of Pedro Almodóvar, I.B Tauris Publishers, 2001, ISBN 1-86064-507-0

## Kanpo estekak

* Datuak: Q1424099
# Carnedd Llewelyn

Carnedd Llewelyn edo Carnedd Llywelyn, Gales ipar-mendebaldeko mendi bat da, Snowdonia eremuko Carneddau mendikatean dago. 1.064 metroko garaiera du.
Galesko bigarren mendirik garaiena da, Snowdon mendiaren ondoren.
* Datuak: Q462704
* Multimedia: Carnedd Llywelyn / Q462704
# Cardiff Arms Park

Cardiff Arms Park (galesez: Parc yr Arfau Caerdydd), The Arms Park ere deitua, errugbi estadio bat da, Cardiffen dagoena, Galesko hiriburuan, Millennium Stadiumen ondoan. Cardiff RFC eta Cardiff Rugby taldeen egoitza izateaz gain, kriket, atletismo, futbol, tenis edota boxeo lehiaketak egiteko ere baliatu da.

## Erreferentziak

* ↑ Arms Park. cardiffrugby.wales (Noiz kontsultatua: 2021-9-12).

## Kanpo estekak

* Datuak: Q432321
* Multimedia: Cardiff Arms Park / Q432321
# Cardiff City Stadium

Cardiff City Stadium edo Stadiwn Dinas Caerdydd (euskaraz "Cardiff Hiriko estadioa") futbol eta errugbi estadio bat da, Cardiffen dagoena, Galesko hiriburuan. Herrialde horretako bigarren estadiorik handiena da, Millennium Stadiumen ondoren. Cardiff City Football Clubaren eta Galesko futbol selekzio nazionalaren jokalekua da.
2009ko uztailaren 22an inauguratu zen, Cardiff City Football Club eta Glasgow Celtic taldeen arteko partiduaz.

## Kanpo estekak

* Cardiff City Stadiumen webgunea
* Datuak: Q867902
* Multimedia: Cardiff City Stadium / Q867902
# Cardiff Rugby

Cardiff Rugby (galesez: Rygbi Caerdydd), lehenago Cardiff Blues (galesez: Gleision Caerdydd) deitua, Galesko lau errugbi talde profesionaletako bat da, Cardiff hiriburuan egoitza duena. Pro 14 Liga eta Heineken Cup txapelketetan lehiatu ohi du.

## Historia

1996an lehenengo Heineken Kopan Cardiff RFC txapeldun ordea izan zen. Stade Toulousain talde frantziarrak 21-18 emaitzaz garaitu zuen. 2003an Cardiff Blues sortu zen Cardiff RFC taldea beste zortzi talderekin batu zenean Pro 12 Ligako talde indartsua osatzeko helburuaz. Horrela beraz Cardiff hiriburuaz gain Glamorgan konderriaren ekialdea eta Brecknockshire ere ordezkatzen ditu. Ligarik irabazi ez duen arren bi aldiz izan da bigarrena.
Birritan irabazi du European Challege Cup. 2018ko garaipena Bilbon jokaturiko finalean lortu zuen Gloucester Rugby 31-30 emaitzaz garaitu ondoren.

## Palmaresa

* Europako Txapeldunen Kopa (Heineken Kopa):
** Finalista (1): 1996 (Cardiff RFC).
** Finalerdiak 2009an.
** Final laurdenak 2008 eta 2012an.
* European Challenge Cup:
** Txapelduna (2): 2010, 2018.
* Pro 14 Liga:
** Bigarrena (2): 2007, 2008.
* Anglo-Galestar Kopa:
** Txapelduna (1): 2009.
** Finalerdiak 2007 eta 2010ean.

## Kanpo estekak

* (Ingelesez) Webgune ofiziala
* Datuak: Q169941
* Multimedia: Cardiff Blues / Q169941
# Cardiff hiriko erdigunea

Cardiff hiriko erdigunea, galesez: Canol Dinas Caerdydd eta ingelesez: Cardiff city centre, Galesko Cardiff hiriburuaren erdigunea eta negozio barrutia da.

## Kanpo estekak

* Datuak: Q5038492
* Multimedia: Cardiff city centre / Q5038492
# Cardiel de los Montes

Cardiel de los Montes Toledoko udalerria da, Sierra de San Vicente eskualdean dagoena.
2009ko urtarrilaren 1eko erroldaren arabera 365 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1642068
* Multimedia: Cardiel de los Montes / Q1642068
# Cardiff City Football Club

Cardiff City Football Club (galesez: Clwb Pêl-droed Dinas Caerdydd) Galesko Cardiff hiriburuko futbol talde bat da.

## Historia

1899ko urtarrilaren 1an Riverside A.F.C. izenarekin sortu zen Galesko hiriburuan. 1908 urtean Cardiff City izena hartu zuen. Lehenengo urte bikainak 20. hamarkadaren erdi aldera izan zituen. 1924ean Ligan bigarren egin zuen, 1925ean Kopako finalista izan zen eta azkenik 1927an Kopa irabaztea lortu zuen, Ingalaterratik kanpoko talde batek lortu duen aldi bakarra da. Hori gutxi balitz Charity Kopa (Superkopa) ere lortu zuen urte berean. Ordutik aurrera taldearen gainbehera etorri zen.
60. hamarkadan Ingalaterrako bigarren mailako taldea izan arren Galesko Koparen bidez Europako Errekopa jokatzen hasi zen. Horrela 1968an final erdietara iritsi zen (bigarren mailako talde batek inoiz lortu duen emaitzarik onena) baina Hanburgok kanporatu zuen, etxean 1-1 berdindu eta Alemanian 3-2 galdu baitzuen.
1992an Galesko futbol liga sortu arren Cardiffek Ingalaterran lehiatzen jarraitzea erabaki zuen, bigarren mailako taldea bazen ere ekonomikoki errentagarriagoa baitzitzaion. Azken urteetan oso ondo ibili da. 2008an berriz iritsi zen Kopako finalera baina Portsmouthek 1-0 gainditu zuen finalean. 2012an Ligako Kopako finala jokatu zuen eta oraingoan Liverpool FC izan zuen borrero penalti jaurtiketatan.
Azkenik 2013an lehen mailara igotzea lortu zuen 51 urteren ondoren. 2012 eta 2015 artean ekipamendua aldatu eta elastiko gorria eta praka beltzak erabili zituen. 2015 urtean bere kolore urdin historikoa berreskuratu zuen eta 2018an berriz igo zen.

## Ekipamendua

* Riverside AFC ||
* Cardiff 1908 ||
* 2012-2015 ||
* 2017-2018 ||

## Irabazitako txapelketak
### Ingalaterran: 2

* Ingalaterrako Liga (0): bigarrena 1924ean.
* Ingalaterrako Kopa (1): 1927.
* Charity Cup (Superkopa) (1): 1927.
* Ligako Kopa (0): finalista 2012an.

### Galesen: 23

* Galesko Kopa (22): 1912, 1920, 1922, 1923, 1927, 1928, 1930, 1956, 1959, 1964, 1965, 1967, 1968, 1969, 1970, 1971, 1973, 1974, 1976, 1988, 1992, 1993.
* Federazioaren Kopa (1): 2002.

### Nazio artean: 0

* Europako Errekopa (0):
** final erdietan 1968an.

## Kanpo estekak

* Cardiff City F.C. taldearen webgunea
* Datuak: Q18662
* Multimedia: Cardiff City F.C. / Q18662
# Cardiff Gate

Cardiff Gate, Galesko Cardiff hiriburuan dagoen negozio parke bat da.

## Kanpo estekak

* Datuak: Q5038420
# Cardiff (Alabama)

Cardiff Alabamako herri bat da. Jefferson konderrian kokatua dago. 2010ean 55 biztanle zituen, 84,9 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q67605
# Cardi B

Belcalis Marlenis Almánzar (New York, Ameriketako Estatu Batuak, 1992ko urriaren 11), ezagunagoa Cardi B izen artistikoaz, estatubatuar abeslaria eta aktorea da.

## Filmografia

Telebistako rolak :
| Urtea | Izenburua | Rola | Oharrak |
| 2015–17 | Love & Hip Hop: New York | Bere burua | 6. eta 7. denboraldiak |
| 2015 | Uncommon Sense with Charlamagne | Bere burua | 1. denboraldiko 23. atalean |
| 2016 | Kocktails with Khloé | Bere burua | 1. denboraldiko atal batean: "Khloé Kardashian Spills the Tea" |
| 2017 | Being Mary Jane | Mercedes | 4. denboraldiko atal batean: "Getting Real" |
| 2017 | Hip Hop Squares | Bere burua, panelista | 1. denboraldiko bi ataletan: "Ray J vs Princess Love", "Jessica White vs Joe Budden" |
| 2018 | Saturday Night Live | Bere burua, musikari gonbidatua | Atala: "Chadwick Boseman/Cardi B" |
| 2018 | The Tonight Show Starring Jimmy Fallon | Bere burua, aurkezlekidea | For a day |
| 2019 | Rhythm + Flow | Bere burua, epailea | Netflix |
Filmak :
| Urtea | Izenburua | Rola | Oharrak |
| 2019 | Hustlers | Diamond | |
| 2020 | Fast & Furious 9 | | |

## Diskografia
### Estudioko diskoak

* Invasion of Privacy (2018)
* Tiger Woods (2020)

## Kanpo estekak

* Datuak: Q29033668
* Multimedia: Cardi B / Q29033668
# Caroline Sarran

Caroline Sarran (Baiona 1984ko abenduaren 24a -) Lapurdiko emakumezko surflari profesional bat da. Zenbait urtez Europako txapelduna izan da, bai 18 urtetik beherakoetan bai ASP mailan.
Egun Cap Bertonen bizi da, Jean-Sébastien Estienne bikotekide eta surflari profesionalarekin; lehenago Angelun bizi zen, Anglet Surf Clubeko kidea da eta angeluartzat jo ohi da.

## Biografia

Marc bere aita estatuko txapelduna izan zen; bera eta bere anaiak Europako snowboardaren aitzindarien artean daude, bestalde. Hori dela eta Caroline alabak surfa, snowboarda eta [skate]]a oso txikitatik deskubritu zituen, surfa sei urterekin. Angeluko Zaldunen hondartza izan zen bere kutuna garai horietan eta txikienekin oso lan txukuna egiten duen Bidarteko surf klubean eman zuen izena. 12 urterekin estatuko txapelduna izan zen.
Kirolean karrera egin lezakeela hasi zen ikusten eta behin Batxilergoa amaituta hasi zen profesional gisa. Emmanuelle Joly eta Marie-Pierre Abgrallekin bere progresioa oso azkarra izan zen zirkuituan eta bere konpromiso eta indarrak inpresio handia ematen zuten.
Behin baino gehiagotan zirkuituko onenak (Layne Beachley, Keala Kennelly, Rochelle Ballard) gainditu zituen eta "arriskutsu" ospea hartu zuen. 2003 eta 2004an oso emaitza onak izan eta gero 2006an WCT zirkuitura pasatzeko hautagaien artean egon zen; hiru postu baino ez zitzaizkion falta izan.
2004an Fiji eta Angeluko konpetizioetan bosgarren postua lortu zuen, wildcard edo konbidapena erdietsi eta gero.
2005ean Europako ASPko beste txapelketa bat irabazi eta gero 2006ko denboraldia oso ondo hasi zen eta harrezkero 2007an emakumezkoen munduko elitean aritzeko eskubidea ziurtatu zuen. 2008 eta 2009an WQSn aritu da.

## Palmaresa

* 1998tik 2002ra: 5 aldiz erreskadan frantses estatuko eta Europako txapelduna 18 urtetik beherako kategorian.
* 2004 eta 2005ean Europako ASPko txapelduna.

### WCT

* 2007ko ASPko World Tour: 16.a; WQSra jaitsi behar du (WQSko bere 23. postua ez da nahikoa WCTn mantentzeko).

### WQS

* 2009 25.a
* 2008: 37.a
* 2007: 23.a
* 2006: 7.a; 2007ko WCTra sartzen da.
* 2005: 10.a
* 2004:
* 2003: 18.a

## Istripua Angelun

Urtero Angelun Surf de nuit ("gaueko surfa") saio bat antolatzen da udan. 2009ko abuztuaren 14an ospatutakoan Sarranek kolpe bat izan zuen uretan eta arrisku larrian egon zen.

## Ikus, gainera

* Emmanuelle Joly

## Erreferentziak

* ↑ Ikus Gênets futbol taldeko webgunea.
* ↑ Frantsesezko izenez Cavaliers, Lapurdiko kostaldeko ospetsuenetakoa, ez bada ospetsuena, surferako.
* ↑ Association of Surfing Professionals
* ↑ World Championship Tour, munduko txapelketa nagusia.
* ↑ World Qualifying Series
* ↑ Gertaeraren kronika.

## Kanpo loturak

* (Frantsesez) Bere bloga.
* (Ingelesez) Elkarrizketa.
* Datuak: Q2940056
# Caroline Marks

Caroline Marks (Boca Raton, Florida, 2002ko otsailaren 14a) estatubatuar surflaria da.
2018an hasi zen World Surf Leaguean lehiatzen. 16 urterekin txapelketan lehiatu zen surflari gazteena bihurtu zen. Hainbat txapelketa nazional eta 2023ko munduko txapelketa irabazi zituen. Floridan jaioa, Kalifornian bizi da.

## Garaipenak

| Garaipenak WSL finaletan |
| Urtea | Txapelketa | Lekua | Herria |
| 2023ko World Surf League | 2023 World Surf League Finals/Rip Curl WSL Finals | Lower Trestles, Kalifornia | |
| WCT garaipenak |
| Urtea | Txapelketa | Lekua | Herria |
| 2024ko World Surf League | Surf City El Salvador Pro | Punta Roca, La Libertad | |
| 2023ko World Surf League | Billabong Pro Teahupoo/SHISEIDO Tahiti Pro | Teahupo'o, Tahiti | |
| 2023 World Surf Leagueko | Surf City El Salvador Pro | Punta Roca, La Libertad | |
| 2021eko World Surf League | Rip Curl Narrabeen Classic presented by Corona | Narrabeen, New South Wales | |
| 2019ko World Surf League | MEO Rip Curl Pro Portugal | Supertubos, Peniche | |
| 2019ko World Surf League | Quiksilver Pro Gold Coast | Gold Coast, Queensland | |
| WQS garaipenak |
| Urtea | Txapelketa | Lekua | Herria |
| 2018 | Ron Jon Florida Pro | Sebastian Inlet, Florida | |
| 2018 | Los Cabos Open of Surf | Zippers, San Jose del Cabo | |
| 2019 | Florida Pro | Sebastian Inlet, Florida | |

### Olinpiar Jokoak

Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Shortboard |

## Kanpo estekak

* Datuak: Q52746885
* Multimedia: Caroline Marks / Q52746885
# Caroline Phillips

Caroline Phillips (Oakland, Kalifornia, 1964) musikari eta enpresari euskalduna da, Ameriketako Estatu Batuetan sortua eta Lapurdin kokatua 1992. urtetik. Mixel Ducau senarrarekin Bidaia taldean eta beste zenbait musika proiektutan parte hartu izan du, eta Euskal Herriko Garapen Kontseiluko presidente izana da 2015 eta 2019 urteen artean.

## Biografia

Jatorri anitzeko familia estatubatuar batean hazi zen Caroline Phillips Oakland-en, Kalifornian. Aita Azerbaijangoa du, baina haurtxoa zela banatu ziren gurasoak eta ama ezkondu zenean aitaordearen abizena hartu zuen, eta hura erabili du harrezkero.
Literatura ikasketak egin zuen Parisko Sorbona unibertsitatean, eta kantu klasikoan ere trebatu zen formalki. 1989an Kaliforniara itzuli zen ordenagailu bidezko orkestrazio musikala ikastera. AEBetan ezagutu zuen Mixel Ducau (gerora ezkondu ziren), eta haren bidez euskal kultura. 1992an Euskal Herrira etorri eta Baionan bizitzen hasi zen. Euskaldunberria da, eta poliglota bat: Ingelesez, frantzesez, italieraz eta euskaraz mintzatzen da eta gazteleraz ere nahiko ongi moldatzen da.

### Ekintzailetza

1996an sortu zuen Phillips Internet Consulting (gerora PIC Digital berrizendatua) Interneteko komunikazio zerbitzuetako enpresa eta bertako zuzendari izan da harrezkero.
Zenbait TED konferentzia antolatzen lan egin izan du (TEDxBasqueCountry izenekoak, 2010 eta 2013 artean), eta halako bilkura batean zarrabetea nola jo azaltzen bideo entzutetsua egin zuen.
Ipar Euskal Herriko bizitza sozial eta ekonomikoan inplikatzeko prestu agertu izan da Phillips eta Euskal Herriko Garapen Kontseilukan zenbait postu bete izan ditu 2004tik: 2008tik 2015era presidente-orde eta 2015etik 2019ra presidente, arrazoi pertsonalengatik dimititu zuen arte.
2019tik Lantegiak elkarteko presidente da.

### Musika ibilbidea

Kantu klasikoan trebatua, soprano ahotsa du kantari gisa. Pianoa eta sintetizadoreak ere jotzen dit, eta piano-ahotsarekin jazz aretoetan eta hoteletako musikari lan egin izan du. Zarrabetea ere jotzen du.
Mixel Ducau senarrarekin folk estiloaren inguruko lanak egin izan ditu, lehenbizi Mixel Ducau & Caroline Phillips izenarekin, eta gero Bidaia talde izena hartuz.

## Erreferentziak

* 1 2 «'GURE KULTURA EZ DUGU BEHAR ADINA IREKI'» Argia (Noiz kontsultatua: 2020-05-21).
* 1 2 (Ingelesez) Phillips, Caroline. «Caroline Phillips | Speaker | TED» www.ted.com (Noiz kontsultatua: 2020-05-21).
* ↑ «Caroline Phillips: zarrabetea hasiberrientzat» Argia (Noiz kontsultatua: 2020-05-21).
* ↑ «"Ez nau gizartearen desmobilizazioak kezkatzen, hautetsien desmotibazioak baizik"» Argia (Noiz kontsultatua: 2020-05-21).
* ↑ (Frantsesez) «Caroline Phillips démissionne de la présidence du Conseil de développement du Pays basque» SudOuest.fr (Noiz kontsultatua: 2020-05-21).
* ↑ (Frantsesez) Mediabask. (2019-06-24). «Caroline Phillips présidente de Lantegiak» www.mediabask.eus (Noiz kontsultatua: 2020-05-21).
* ↑ «Bidaia» www.badok.eus (Noiz kontsultatua: 2020-05-21).

## Kanpo estekak

* Caroline Phillips Linkedinen.
* Datuak: Q23797623